
Text rozhodnutia
Súd: Krajský súd Bratislava Spisová značka: 5S/2607/2012 Identifikačné číslo súdneho spisu: 1012211154 Dátum vydania rozhodnutia: 24. 01. 2013 Meno a priezvisko sudcu, VSÚ: JUDr. Anna Peťovská PhD. ECLI: ECLI:SK:KSBA:2013:1012211154.1 Uznesenie Krajský súd v Bratislave v právnej veci žalobcu: IUSA, a.s., Mraziarenská 6, Bratislava, zastúpený Mgr. Andrejom Maarom, advokátom, so sídlom AK Dunajská 6, Bratislava, proti žalovanému: Finančné riaditeľstvo Slovenskej republiky, Vazovova 2, Bratislava, o preskúmanie zákonnosti rozhodnutia žalovaného č. 1020502/1/1180860/2012/ 5085-r zo dňa 08.10.2012 a o návrhu na doklad vykonateľnosti, takto r o z h o d o l : Súd o d k l a d á vykonateľnosť rozhodnutia žalovaného č.XXXXXXX/X/XXXXXXX/XXXX/ 5085-r zo dňa 08.10.2012 a rozhodnutia správcu dane: Obec Chorvátsky Grob č. XXXXXXXXXX-X/DZ zo dňa XX.XX.XXXX do právoplatného rozhodnutia súdu vo veci samej vedenej na tunajšom súde pod sp.zn. 5S XXXX/XXXX. o d ô v o d n e n i e : Žalobou doručenou tunajšiemu súdu dňa 07.12.2012 sa žalobca domáhal postupom podľa druhej hlavy piatej časti O.s.p. preskúmania zákonnosti rozhodnutia žalovaného č. XXXXXXX/X/XXXXXXX/XXXX/ XXXX-r zo dňa 8.10.2012, ktorým bolo jemu predchádzajúce prvostupňové rozhodnutie správcu dane Obce Chorvátsky Grob č.XXXXXXXXXX-X/DZ zo dňa XX.XX.XXXX ako vecne správne potvrdené, s návrhom na ich zrušenie a vrátenie veci žalovanému na ďalšie konanie, toto dôvodiac nezákonnosťou napadnutých rozhodnutí . S podaním žaloby žalobca zároveň podľa § 250c O.s.p. požiadal o odklad vykonateľnosti oboch napadnutých rozhodnutí. Ako dôvod odkladu vykonateľnosti žalobca uviedol, že okamžitý výkon rozhodnutia môže priamo ohroziť plnenie záväzkov žalobcu voči svojim veriteľom, osobitne voči spoločnosti UniCredit O. Slovakia a.s., H.: XXXXX XXX so sídlom B. X/A, XXX XX O., vyplývajúce mu zo zmluvy o úvere č. XXX/XX v zmysle jej P. č. 9, podľa ktorého je žalobca povinný zaplatiť banke poskytnutý úver v pravidelných stanovených splátkach, čo aj súdu listinami osvedčil. Podľa § 250c veta druhá O.s.p., na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. V danom prípade súd návrh na odklad vykonateľnosti žalobcu uznal dôvodným s poukazom na osvedčenie hrozby závažnej ujmy žalobcu v spojitosti s plnením jeho záväzkov z vyššie uvedenej zmluvy o úvere č. XXX/XX v znení jej P. č. 9, čo považoval žalobcom predloženými listinami za dostatočne osvedčené a potom odklad vykonateľnosti napadnutých rozhodnutí podľa § 250c vety druhej O.s.p. povolil tak ako je uvedené vo výrokovej časti tohto uznesenia. Poučenie: Proti tomuto uzneseniu odvolanie nie je prípustné.

